7. Fastsættelse af gebyr til styrket affaldstilsyn (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Bekendtgørelse om affaldstilsyn,
Miljøbeskyttelsesloven
SAGENS INDHOLD
Byrådet skal med denne sag tage stilling til fastsættelse af gebyr for affaldstilsyn. 
Aktiviteten indføres for at styrke tilsyn med sortering af affald hos virksomhederne 
samt sikre, at genanvendeligt affald ikke sendes til forbrænding. 
På baggrund af landspolitisk aftale om ”Klimaplan for en grøn affaldssektor og cirkulær økonomi (2020)” 
og ”Opfølgende aftale om klimaplan for en grøn affaldssektor og cirkulær økonomi (2022)” skal 
kommunerne pr 1. januar 2025 udføre styrket affaldstilsyn. Bekendtgørelse affaldstilsyn (BEK nr. 1221 af 
22. november 2024) er en ny bekendtgørelse, der pålægger kommunen at opkræve gebyr i forbindelse 
med disse affaldstilsyn. Det styrkede affaldstilsyn skal udføres både hos virksomheder og hos landbrug. 
Affaldstilsynene finansieres via gebyropkrævning, gebyret skal dække kommunens udgifter i forbindelse 
med tilsyn, og tilsynene skal være 100% brugerfinansieret.
VURDERING
De lovpligtige miljøtilsyn, basistilsyn, som udføres hvert 3. eller 6. år, afhængig af virksomhedstype, skal 
fremover omfatte et styrket affaldstilsyn. Derudover vil Miljøstyrelsen løbende sende en liste til kommunen 
over øvrige virksomheder, hvortil kommunen har seks måneder til at udføre styrket affaldstilsyn. 
Miljøstyrelsen er tilsynsmyndighed for så vidt angår indsamling af affaldsmængder, og Miljøstyrelsen 
udvælger de øvrige virksomheder på baggrund af de affaldsmængder, virksomhederne indberetter til 
Miljøstyrelsens affaldsdatasystemet. Når kommunen har udført affaldstilsyn, skal de indberettes til 
Miljøstyrelsen. 
Med bekendtgørelse om affaldstilsyn er der angivet to muligheder for at fastsætte gebyr:
1.
Et fast gebyr
2.
Et timebasseret gebyr. 
Gebyret skal dække samtlige de udgifter, som kommunen har ved gennemførelse af tilsyn herunder både 
den forberedende og den afsluttende sagsbehandling. Gebyret skal udover timeforbruget til tilsynsopgaven 
også dække timeforbrug til fakturering samt udgifter til nødvendigt IT-system.
Teknik og Miljø vurderer, at sagsbehandlingstiden for et styrket affaldstilsyn vil variere fra virksomhed til 
virksomhed. Miljøtilsyn opkræves i dag timebaseret, og sammenholdt med et varierende timeforbrug 
vurderer Teknik og Miljø, at gebyret for de styrkede affaldstilsyn også skal opkræves på baggrund af et 
timebaseret gebyr.
[adresse]: EMN-2025-00004
Dok-ID: 3839491
Sagsbehandler: lfar
Teknik- og Miljøudvalget
5. februar 2025  16:30
Forslag til takst
2025
Timepris (beløb er uden moms)
632,00 kr.
ØKONOMI
Den timesats, der ligger til grund for gebyrfastsættelse er beregnet på baggrund af et udtræk af 
gennemsnitslønnen i miljøafdelingen for relevante medarbejdere samt indirekte omkostninger til ledelse, 
kontorforhold, husleje mm. Ordningen skal (jf. affaldsaktørbekendtgørelsen) økonomisk hvile i sig selv. 
Dette sikres ved, at timeprisen modsvarer kommunens administrative udgifter samt udgifter til det 
nødvendige IT-system. 
Teknik og Miljø forventer, at gebyret er gældende for 2025. Herefter vil gebyret blive reguleret årligt, da det 
skal dække de faktiske kommunale omkostninger.
 
Samlet forventes der at blive opkrævet gebyr i 2025 på omkring 100.000-130.000 kr.
Gebyret foreslås at gælde for alle tilsyn gennemført i 2025, da kravet om styrket affaldstilsyn trådte i kraft 
1. januar 2025.  
INDDRAGELSE
Teknik og Miljø vil i forbindelse med basis miljøtilsyn orientere virksomhederne om de nye krav og gebyr.
Miljøstyrelsen sender informationsbreve til de øvrige virksomheder, der ikke er omfattet af de regelmæssige 
miljøtilsyn med orientering om de forestående styrkede affaldstilsyn.
Derudover skal gebyret offentliggøres på kommunens hjemmeside. 
INDSTILLING
Direktøren for Teknik og Miljø indstiller til Byrådet:
1.
At gebyr med timepris på 632,00 kr. for styrket affaldstilsyn godkendes for 2025 med ikrafttrædelse 
pr. 1. januar 2025.
BESLUTNING
.
Teknik- og Miljøudvalget, 5. februar 2025: 
Fraværende: Alexander Ravn
Indstilles godkendt. 
Bilag
